b'\n_START_ARTICLE_\nUG-saattueet\n_START_PARAGRAPH_\nUG-saattueet olivat sarja Atlantin id\xc3\xa4st\xc3\xa4 l\xc3\xa4nteen ylitt\xc3\xa4neit\xc3\xa4 Yhdysvalloista Gibraltarille matkanneita saattueita, jotka kuljettivat elintarvikkeita, ampumatarvikkeita ja sotamateriaalia Yhdysvaltain asevoimille Pohjois-Afrikkaan ja Etel\xc3\xa4-Eurooppaan toisessa maailmansodassa. Saattueet koottiin Hampton Roadsissa l\xc3\xa4hell\xc3\xa4 Chesapeakenlahden suuta ja ne p\xc3\xa4\xc3\xa4tyiv\xc3\xa4t Pohjois-Afrikan satamiin. M\xc3\xa4\xc3\xa4r\xc3\xa4np\xc3\xa4\xc3\xa4 muuttui akselivaltojen joukkojen vet\xc3\xa4ytyess\xc3\xa4 1942\xe2\x80\x931945.\n_START_SECTION_\nTaustaa\n_START_PARAGRAPH_\nLiittoutuneiden sotamateriaali kuljetettiin vuodesta 1939 alkaen Pohjois-Amerikasta Britteinsaarille HX-saattueilla ja hitaammilla SC-saattueilla vuodesta 1940 alkaen. N\xc3\xa4iden saattueiden suojaamisesta vastasivat Britannian ja Kanadan kuninkaalliset laivastot. Yhdysvaltain laivaston alukset osallistuivat v\xc3\xa4h\xc3\xa4isess\xc3\xa4 m\xc3\xa4\xc3\xa4rin saattueiden suojaamiseen syyskuusta 1941 huhtikuuhun 1943. UG-saattueet luotiin toiselle suoremmalle huoltoreitille tukemaan erityisesti Pohjois-Afrikan maihinnousua ja sit\xc3\xa4 seuranneita taisteluita. Ensimm\xc3\xa4inen saattue UGF 1 oli samalla maihinnoususaattue, joka l\xc3\xa4hti 24. lokakuuta 1942 ja se saapui m\xc3\xa4\xc3\xa4r\xc3\xa4np\xc3\xa4\xc3\xa4h\xc3\xa4ns\xc3\xa4 8. marraskuuta. Tunnuksen F merkitsi nopeaa (engl. fast). Seuranneet it\xc3\xa4\xc3\xa4n ja l\xc3\xa4nteen matkanneet saattueet muodostivat nelj\xc3\xa4 eri sarjaa alkaen numerosta kaksi.\n_START_SECTION_\nUGS Hitaat it\xc3\xa4\xc3\xa4n matkanneet saattueet\n_START_PARAGRAPH_\nKeskim\xc3\xa4\xc3\xa4rin l\xc3\xa4hti noin kaksi hidasta saattuetta Hampton Roadsista kohti Pohjois-Afrikkaa.\n_START_SECTION_\nGUF Nopeat l\xc3\xa4nteen matkanneet saattueet\n_START_PARAGRAPH_\nKaikkiaan 335 alusta palasi Yhdysvaltoihin n\xc3\xa4in numeroitujen 24 saattueen mukana. Ensimm\xc3\xa4inen GUF 2 l\xc3\xa4hti Casablancasta 29. marraskuuta 1942 ja viimeinen GUF 22 Oranista 16. huhtikuuta 1945. Lis\xc3\xa4ksi oli joitakin lis\xc3\xa4saattueita kuten GUF 2A, GUF 15B ja GUF 17B. N\xc3\xa4ist\xc3\xa4 saattueista ei upotettu yht\xc3\xa4\xc3\xa4n alusta.\n_START_SECTION_\nGUS Hitaat l\xc3\xa4nteen matkanneet saattueet\n_START_PARAGRAPH_\nNoin 5200 alusta palasi Yhdysvaltoihin muodostaen 98 hidasta saattuetta. Ensimm\xc3\xa4inen oli GUS 2 Oranista 21. joulukuuta 1942 ja viimeinen GUS 92 Oranista 27. toukokuuta 1945. Atlantilla ei saattueista upotettu aluksia, mutta V\xc3\xa4limerell\xc3\xa4 upotettiin viisi.'